alexandrainst/scandi-wiki huggingface dataset:
SKRUK

SKRUK er eit kor basert på Sunnmøre som i over 30 år har vorte dirigert av Per Oddvar Hildre. 

SKRUK har sidan starten i 1973 gjeve ut over 25 album. Flesteparten er utgjevne på Kirkelig Kulturverksted. Koret sine rundt 45 songarar er spreidde over heile landet og møtest for øving og konsertar i løpet av året.

Koret har blitt nominert til Spellemannsprisen tre gonger.

Samarbeidsprosjekt 

SKRUK har gjennomført mange spanande samarbeid med andre musikarar. I 1978 gav koret ut plata Av moll er du komen - til dur skal du bli der dei bearbeidde norske religiøse folketonar i samarbeid med Henning Sommerro og gruppa Vårsøg. Vidare kom plata Kvite som negrar ut i samarbeid med Ytre Suløens Jazzensemble ut i 1981.

Koret har også gjeve ut platene Smykker fra bedehuset (1979) og Klenodier (1985) der gamle bedehussongar vart arrangerte for SKRUK av etablerte komponistar som Knut Nystedt, Trond Kverno, Per Inge Almås og Harald Herresthal. Koret heldt òg konsertar med stoff frå desse platene. 

I 1990 kom cd-en Slipp mine fløyter fri ut i samarbeid med den ecuadorianske gruppa Altiplano. Plata bar preg av både norsk og sør-amerikansk musikk.
I eit samarbeid med komponistane Siyavoush Kerimi og Galib Mamedov frå Aserbajdsjan, og med tekstar av Erik Hillestad, kom Landet vi kommer fra med aserbadsjansk musikk i 1997.

Diskografi (utval) 

 SKRUK (1977)
 Av moll er du komen - til dur skal du bli (1978) med Vårsøg
 Smykker fra bedehuset (1979)
 Kvite som negrar (1981) med Ytre Suløens Jassensemble
 Hallelujazz (1984) med Ytre Suløens Jassensemble
 Klenodier (1985)
 Living gospel (1989) med The New Orleans Gospel Choir
 Slipp mine fløyter fri (1990)
 Stille natt (1991)
 Landskap av stemmer (1992)
 Misa Andina (1993) med Altiplano
 En for alle (1995)
 Landet vi kommer fra (1997)
 Stjernen ledet vise menn (1998)
 Vuelo libre (2000) med Susana Pena
 På nytt (2002)
 Stjerna fra øst (2002)
 Krybberom (2003)
 Sommerlandet (2004)
 Brazzy Voices (2004) med The Brazz Brothers mfl.
 Dype stille sterke milde (2006) med Nymark Collective
 Messe for Kari og Ola - Misa Campesina (2008) med Katia Cardenal
 Starry crowns in Heaven (2009)
 Til alle tider (2010)
 I vinens speil (2010) med Mahsa Vahdat
 Sangen fra katakombene (2013)
 Høgtidsrom (2014) med Beate S. Lech

Referanser

Bakgrunnsstoff 

 SKRUK si heimeside
 Mange av SKRUK sine cd-ar hjå Kirkelig Kulturverksted.

Norske kor
Musikkgrupper skipa i 1973
Trelast

Trelast er material framstilt av tømmer.

Trelast skoren rett frå tømmeret blir kalla skurlast, medan justert skurlast er avretta og justert til eksakte dimensjonar innanfor definerte marginar. Høvellast er trelast med høvla glatt overflate som er plan eller forma med forskjellige profilar.

Sortering 

Trelast vert i Noreg seld og sortert i dimensjonar etter Norsk standard.

C14 vert nytta til forskalingsarbeid og i stillas. 

C18 og C24 vert nytta i byggverk. Ein C24-bjelke toler om lag 10% lengre spenn (lysopning) enn ein C18-bjelke.

C30 vert nytta i takstolar. Ein C30-bjelke toler om lag 15% lengre spenn (lysopning) enn ein C18-bjelke. 

C40 vart nytta mest til produksjon av limtredragarar.

Trelast vert seld i fallande lengder eller justert i 30 centimeters intervall.

Treforedling
Finn Bjelke

Finn Bjelke () er ein norsk humorist, forfattar, musikkjournalist og radiomann fødd i Oslo. 

Bjelke er kjend som programleiar for Reiseradioen, Popquiz og Herreavdelingen i NRK, den siste saman med Yan Friis. Frå 1993 til 1995 var han mellom anna produsent for radioprogrammet Irma 1000 på NRK P3.

Frå 1985 til 1990 var Bjelke journalist i ungdomsbladet Det Nye. Han har også skrive for musikkavisene Puls og Beat.

Bibliografi

Eigne bøker 
 1999: GGG - Gyldendals gode gutteguide - saman med Yan Friis, illustrert av Frode Øverli 
 2000: Året rundt med Finn og Yan - saman med Yan Friis
 2002: Pappa for første gang - illustrert av Frode Øveli
 2004: Småbarnspappa for første gang - illustrert av Frode Øverli 
 2004: Popquiz - utgitt av NRK

Medredaktør 
 2001: Gubbealarm!
 2001: Kjerringalarm! 
 2002: Fjortisalarm!
 2002: Fotballidiotalarm!

Bakgrunnsstoff 

 Store Norske Leksikon om Finn Bjelke
 Finn Bjelke i NRK Forfatter
 Finn Bjelke på Gyldendal.no 

Norske forfattarar
Norske komikarar
Norske mediefolk
Programleiarar for NRK
Folk frå Oslo
Hernán Cortés

Hernán Cortés () var ein spansk conquistador som erobra Mexico for Spania. 

Spanske oppdagarar
Conquistadorar
Meksikansk historie
Johannes Jørgensen

Johannes Jørgensen () var ein dansk forfattar frå Svendborg. Som 16-åring reiste han til København for å verte student, og det vart han i 1884. Eit medfødt melankolsk gemytt og det at han tidleg hadde sans for mangfaldet i naturen og venleik prega livet hans. I København utvikla han radikale sosialpolitiske synspunkt som førte han inn i krinsen av kulturradikale kunstnarar, der han markerte seg.

Verk 
Mellom verka hans finn ein:

 En Fremmed - roman, 1890 
 Stemninger - dikt, 1892 
 Sommer - roman, 1892 
 Bekendelse - dikt, 1894 
 Hjemve - roman, 1894 
 Pilgrimsbogen - reiseskildring, 1903
 Den hellige Frans af Assisi - biografi, 1907

Bakgrunnsstoff 
 Johannes Jørgensen Selskabet
 Johannes Jørgensens Mindestuer 
 Tårnspringeren. Johannes Jørgensen på Epoke - danske romaner før 1900 
 Stig Holsting og Oluf Schönbeck (red.): Fagerø. En antologi om Johannes Jørgensen og hans forfatterskab, 2006
 Teddy Petersen: Et menneske kommer derhen, hvor det vil, biografi, 2006. ISBN 87-7887-391-6

Jørgensen, Johannes
Per Jørgensen

Per Jørgensen () er ein norsk jazzmusikar (trompet) som er kjend som ein allsidig musikar (vokal, gitar) frå et titals innspelingar og leiar av ei rekkje jazzorkester i Bergen. 

Han var lenge med i Bergen Blues Band (1974-85), også som vokalist, og spela i Knut Kristiansen sin kvintett samt andre orkester i byen. Også i The Gambian/Norwegian Friendship Orchestra deltok han, som har gjeve vidareføring med Miki N’Doye Orchestra (Tuki, 2006).

Han har sidan 1990 leia trioen Jøkleba med Audun Kleive og Jon Balke til ei rekkje innspelingar, samt trioen J.I.G. med Terje Isungset og Ole Amund Gjersvik (1992-). 
Jørgensen har elles medverka på innspelingar og turnear med mellom andre Jon Balke sitt orkester, Eldbjørg Raknes, Knut Kristiansen, Jan Gunnar Hoff, Berit Opheim, Svein Folkvord (til Vossajazz 2004), Edvard Askeland (til Vossajazz 2005), Kari Bremnes, Cæcilie Norby og Terje Isungset. 

I trioar og duettar med gitaristen Tobias Sjögren har han sidan 1990 gjeve ut The Thule spirit (1996) og Unspoken songs (Curling Legs, 2006).
Han har fått Vossajazz-prisen (1991) og «Årets jazzmusikar» i 1991, utdelt av Foreningen norske jazzmusikere, Buddyprisen (1995) og Radka Toneff Minnepris (2001).

Bakgrunnsstoff 
 Biografi  frå Norsk Musikkinformasjon

Jørgensen, Per
Jørgensen, Per
Folk frå Bergen
Øyvind Jørgensen

Øyvind Jørgensen () er ein norsk koreograf og dansar fødd i Kragerø. Han byrja karrieren sin som dansar i 1978, og i 1983 tok han hovudfageksamen i moderne dans ved Statens Balletthøgskole. Dei neste to åra studerte han vidare ved Martha Graham School of Contemporary Dance i New York, der han òg dansa med Martha Graham Ensemble under leiing av Yuriko. 

I 1987 grunnla han Zakraz Dansekompani saman med koreografane Karen Foss og Ingun Bjørnsgaard. I Zakraz fungerte han både som dansar, koreograf og medprodusent fram til 1993. I 1994 grunnla han sitt eige dansekompani, Ø.J.Prod..

Øyvind Jørgensen er tildelt Statens arbeidsstipend for kunstnarar to gonger, fyrste gong i 1993 og andre gong i 2003 for ein periode på fire år.

Han har sett opp fleire danseproduksjonar med utgangspunkt i bøker, mellom anna oppsettingar som Don Quijote og Peer Gynt. I desse to har han ikkje dansa, men koreografert.

Bakgrunnsstoff 

 Store Norske Leksikon om Jørgensen.

Jørgensen, Øyvind
Jørgensen, Øyvind
Norske dansarar
Norske ballettdansarar
Jørstadmoen leir

Jørstadmoen leir er ein norsk militærleir og var standkvarteret til Forsvarets kompetansesenter for kommando og kontrollinformasjonssystemer. Staden ligg i Lillehammer kommune, nordvest for byen.

Historie 
Jørstadmoen har vore brukt som ekserserplass sidan 1700-talet, men det var fyrst på slutten av 1800-talet Jørstadmoen vart leir med fast bygningsmasse. Leiren vart brukt til internerings- og flyktningleir fleire gonger under den fyrste verdskrigen og i mellomkrigsåra. Tyskarane bygde ut mesteparten av leiren under krigen, mellom anna den tidlegare fangeleiren K-leir, som ligg utanfor resten av leirområdet i dag. 

Jørstadmoen er også kjend frå Lærarinterneringa under krigen. I 1942 vart 686 lærarar internert på Jørstadmoen av NS-regimet for vidare deportering til Nord-Noreg. Seinare sat sovjetrussarar der som krigsfangar. 

Etter krigen overtok sambandet leiren. Hæren sitt samband prega Jørstadmoen fram til avdelinga i 2005 vart erstatta av eit nytt felles kompetansesenter; FK KKIS. FK KKIS ivaretek samband, kommando og kontrollinformasjonssystem for heile Forsvaret, både hær, sjø og luft. Sjefen i FK KKIS og plasskommandant for basen Jørstadmoen er brigader Jon Ragnar Krogstad.

Sjå òg
Cyberforsvaret
Fangeleirane til okkupasjonsmakta i Noreg under andre verdskrigen

Bakgrunnsstoff
 

Norske militærleirar
Byggverk i Lillehammer
Kulturminne i Lillehammer
Freda bygg i Innlandet
Joint Aviation Authorities

Joint Aviation Authorities (JAA) er ei samanslutning av europeiske luftfartsmyndigheiter, og ein del av European Civil Aviation Conference (ECAC). Desse vil samarbeide om å utvikle og ta i bruk tryggleiksstandardar og -prosedyrar. Hovudkontoret til JAA ligg i Nederland. JAA har 34 medlemsland.

Bakgrunnsstoff 
 Vevsida til JAA

Luftfart
Iver Jåks

Iver Jåks () var ein norsk samisk kunstnar frå Karasjok.

Jåks var utdanna ved Statens håndverks- og kunstindustriskole og ved Kunstakademiet i København. Jåks arbeidde som teiknar, målar, kunsthandverkar og skulptør, og la vekt på å ta vare på samiske røter og tradisjonar. Han var statsstipendiat fra 1988.

Han utførte fleire illustrasjons- og utsmykkingsoppdrag, og vart tildelt Norsk kulturråds ærespris i 1992. 
I 2002 vart han utnemnd til Ridder av 1. klasse av St. Olavs Orden.

Samiske kunstnarar
Statsstipendiatar
Norske biletkunstnarar
Folk frå Karasjok
Vinnarar av Norsk kulturråds ærespris
St. Olavs Orden
Nordsamar
Kabal

Kabal er eit kortspel for éin spelar. Å spele kabal vert oftast kalla «å leggje ein kabal». Spelet har to moglege utfall; anten vinn ein (kabalen «går opp»), eller så taper ein. 

Dei fleste kabalar går opp sjeldnare enn dei ikkje gjer det. Somme kabalar er heilt tilfeldige og mekaniske, og då kan ein i prinsippet rekne ut sannsynet for at han går opp. I andre kabalar er eit godt utfall avhengig av at spelaren spelar godt. Nokre få kabalar er spel med fullstendig informasjon, som tyder at ein i prinsippet kan sjå ut frå korleis han er delt ut om det er mogleg at han går opp, og i tilfelle korleis. Likevel set minnet og tankegangen til mennesket ei grense for dette. 

Ein kabal handlar ofte om å leggje ut korta i eit mønster på bordet, og sidan sortere dei «rett» etter visse reglar, til dømes frå lågaste til høgaste valør i kvar kortfarge. Somme kabalar er delte ut slik at det er umogleg å få dei til å gå opp uansett kva ein gjer. Andre kabalar igjen kan teoretisk sett gå opp uansett tangegong. 

Kabal kan òg vere nemninga på ein fordekt organisasjon av konspiratorisk karakter.

Kortspel
José María Aznar

Jose María Aznar () er ein spansk politikar. Han var statsminister i Spania frå 4. mai 1996 til 17. april 2004. Han representerer partiet Partido Popular. Aznar vart fødd i Madrid, men kjem opphavleg frå Baskarland. Bestefaren Manuel Aznar Zubigaray var opphavleg baskisk nasjonalist, men vart seinare overtydd falangist og fekk høge posisjonar i Franco-Spania.

Som ung mann skildra José María Aznar seg sjølv som falangist. Han studerte jus i Madrid og arbeidde for spanske skattemyndigheiter. Aznar vart medlem av den konservative Folkealliansen (Alianza Popular) og vart innvald i parlamentet for La Rioja. Seinare vart han president for den autonome regionen Castilla y León. Det nære tilhøvet hans til Manuel Fraga førte til at han etterfylgde han som partiformann for dei konservative. Aznar omorganiserte deretter dei spanske konservative i eit nytt parti, Partido Popular, som han flytta det politiske sentrum og distanserte seg frå arva frå falangismen. Under leiinga hans melde partimedlemmene i Europaparlamentet overgang frå den konservative gruppa til det meir sentrumsorienterte kristelegdemokratiske europeiske folkepartiet.

Aznar har vorte kjend for ei tøff line mot baskiske separatistar, og for å ha gått heilhjarta inn for krigen mot Irak. Desse tilhøva førte til at partiet hans tapte regjeringsmakta til sosialistpartiet i 2004.

Han er gift med Ana Botella Serrano og har to søner og ei dotter.

Publikasjonar 
 Libertad y solidaridad (1991)
 La España en que yo creo (1995)
 España: la segunda transición (1995)
 Ocho años de Gobierno. Una visión personal de España (2004)

Bakgrunnsstoff 
 Partido Popular

Spanske statsministrar
Folk frå Madrid
Skorpa kyrkje

Skorpa kyrkje er i langkyrkje frå 1850 i Kvænangen kyrkjesokn i Den norske kyrkja. Kyrkja står aust på den no fråflytte øya Skorpa i Kvænangen kommune i Troms og Finnmark.

Skorpa kyrkje er ei tømra langkyrkje med om lag 200 sitjeplassar. Kyrkja har ståande kvitmåla bordkleding og er tekt med skifer.

Historie 
Den første kyrkja på Skorpa vart kanskje bygd i misjonstida på 1700-talet, då Thomas von Westen starta arbeidet med misjon blant samane. 

Den første kyrkja vi sikkert veit om, vart bygd i 1795 og vigsla av sokneprest Angell i 1806. Kyrkja fungerte som kapell under soknekyrkja på Skjervøy, og presten kom til kyrkja fire gonger i året.

Kyrkja som står på Skorpa i dag, vart vigsla av biskop Daniel Bremer Juell den 18.september 1850.

Fotnotar

Bakgrunnsstoff 
 Kvænangen kyrkjelyd om Skorpa kyrkje

 

Kyrkjer i Kvænangen
Bygningar i Finnmark og Nord-Troms frå før 1944
Kyrkjer i Nord-Troms prosti
Norske kyrkjer frå 1850-åra
Kulturminne i Kvænangen
Isach Jørgen Coldevin

Isach Jørgen Coldevin () var ein norsk oberstløytnant og godseigar på storgarden Dønnes på Dønna i Nordland fylke.

Bakgrunnsstoff 
 Isach Jørgen Coldevin (1724-93)

Folk frå Dønna
Norske godseigarar
Norske offiserar
Kabelfjernsyn

Kabel-TV er ei nemning på fjernsynssignal over ein kabel i bakken. Dette kan gjerne vere ein koaksialkabel laga av kopar. 

Opphavleg var kabelfjernsyn analogt og einvegs, men er no òg mogleg digitalt og tovegs.

Fjernsyn
Film- og videoteknikk
Joseph Kabila

Joseph Kabila Kabange() var presidenten i Den demokratiske republikken Kongo (Kongo-Kinshasa) sidan mordet på faren sin, Laurent-Désiré Kabila, i januar 2001, til den fyrste demokratiske maktoverføringa i landet i 2019. 

Joseph vart fødd i Sør-Kivu, aust i Kongo-Kinshasa. Han snakkar engelsk og swahili, sidan han er oppvaksen i mellom anna Tanzania. Kabila deltok i opprøret mot president Mobutu Sese Seko, og vart deretter utnemnd til overbefalhavar.

I 2006 stilte Kabila opp i presidentvalet i Kongo og fekk 45 prosent av stemmene i den fyrste valomgangen. I den andre valomgangen, som vart halden 29. oktober, vann han mot Jean-Pierre Bemba. Han er dermed den fyrste demokratisk valde presidenten i Kongo på svært lenge.

Bakgrunnsstoff

Kongolesiske politikarar
Kongolesiske presidentar
Laurent-Désiré Kabila

Laurent-Désiré Kabila () (ifølgje andre kjelder fødd 1941) i Likasi i Belgisk Kongo) var ein kongolesisk opprørsleiar, politikar og president.

Etter å ha styrta diktatoren Mobutu Sese Seko vart Kabila president i Kongo frå 17. mai 1997 og fram til han vart myrda av ein av sine eigne soldatar 16. januar 2001. Etter mordet vart han etterfølgd av sonen sin, Joseph Kabila.

Kongolesiske politikarar
Kongolesiske presidentar
Kabuki

Kabuki (歌舞伎, kabuki)er ei japansk teaterform som oppstod på byrjinga av 1600-talet. Kabuki er kjend for ein stilisert spelestil og ei spesiell sminking, den såkalla kumadori-sminkinga. Kraftfulle liner i raudt, blått eller svart skal understreke rørslene til ansiktsmusklane og symboliserer den grunnleggande karakteren til rollefiguren.

Historie 
Teaterforma blei innført i 1603 av Izumo no Okuni, ei ung jente som tente som miko i Kyoto, då ho tok til å framføra ei ny form for dansedrama på elvebreiddane. Spela, der kvinnelege skodespelarar framførte morosame stykke frå dagleglivet, blei raskt svært populære, og Okuni blei til og med beden om å spela for keisarhoffet. 

Etter kvart blei det framført mange stykke som var svært dristige, for ikkje å seia uanstendige, mange av skodespelarane var prostituerte, og atmosfæren blant tilskodarane var ofte valdeleg. I 1629 blei det forbode for kvinner å spela skodespel med den uttrykte grunngjevinga at herskarane ville verna den offentlege moralen. Kabukitradisjonen fortsette med mannlege skodespelarar, men i same stilen, og også desse dreiv ofte med prostitusjon i tillegg til skodespelet. I 1652 forbaud shogunen derfor også unge menn å spela skodespel.

Kabuki blei gjeve status som immateriell verdsarv av UNESCO i 2005.

Kjelder

Bakgrunnsstoff

Teater
Japansk kultur
Japanske ord og uttrykk
Immateriell verdsarv
Skorpa fuglereservat

Skorpa fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar holmane vest for Harpunodden på Danskøya nordvest på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
Skorpa fuglereservat 

Naturreservat på Svalbard
Verneområde oppretta i 1973
Moseøya fuglereservat

Moseøya fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar Moseøya sør for Danskøya nordvest på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
Moseøya fuglereservat 

Naturreservat på Svalbard
Verneområde oppretta i 1973
Sørkapp fuglereservat

Sørkapp fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar Sørkappøya og øvrige øyar og skjer søraustover frå heilt sør på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai-15. august er all ferdsel, medrekna ferdsel på sjøen og landing med luftfartøy, forbode i fuglereservatet.

Bakgrunnsstoff 
 Sørkapp fuglereservat  (PDF-fil med kart)

Naturreservat på Svalbard
Verneområde oppretta i 1973
Plankholmane fuglereservat

Plankholmane fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar Plankeholmane sør for Prins Karls Forland på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
Plankeholmane fuglereservat 

Naturreservat på Svalbard
Verneområde oppretta i 1973
Gustav Hasselbrink

Gustav Hasselbrink () var ein svensk prest og språkforskar. Han er framfor alt kjend for den store ordboka si over sørsamisk, og for ei tidleg autosegmental analyse over sørsamisk omlyd.

Hasselbrink var i mange år prest i Vilhelmina, og det var der han gjorde feltarbeid for det språklege arbeidet sitt. I doktoravhandlinga si frå 1944 gjekk han gjennom fonologien til vilhelminasamisken. I 1957 publiserte han ei sørsamisk lesebok i lag med Knut Bergsland.

Bibliografi (utval) 

 1944: Vilhelminalapskans ljudlära : med särskild hänsyn till första stavelsens vokaler / av Gustav Hasselbrink. Uppsala : Almqvist & Wiksell, 1944.
 Hasselbrink, Gustav og Knut Bergsland 1957: Sámien lukkeme-gärjá : sydsamisk lesebok med grammatikk og ordliste / utgitt av naborikenes sydsamer ved Knut Bergsland og Gustav Hasselbrink. Oslo : 1957.
 1965: Alternative analyses of the phonemic system in Central South-Lappish. Indiana University publications. Uralic and Altaic series ; 49. Bloomington : Indiana University, 1965.
 Hasselbrink, Gustav 1970: Südlappische Verbalnomina. – Actes du Xe Congrès International des Linguistes. , edited by Alexandru Graur. Volume 4. Bucarest: Editions de l'Academie De La Republique Socialiste: 583–587
 1981-1985: Südlappisches Wörterbuch = Oårj'elsaamien baaguog'ärjaa . Skrifter / utgivna genom Dialekt- och folkminnesarkivet i Uppsala Ser. C, Lapskt språk och lapsk kultur ; 4. Uppsala : Lundequistska bokhandeln, 1981-1985. 3 bind.

Sjå også 

 Samisk språkforsking i Sverige

Litteratur 

 Ruong, Israel 1980: Gustav Hasselbrink 80 år. In: Samefolket 1980/3, p. 9.

Svenske språkforskarar
Sørsamisk språk
Samisk språkforsking
Svenske leksikografar
Svenske prestar
Olsholmen fuglereservat

Olsolmen fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar Olsholmen på kysten sørvest for Spitsbergen på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
Olsholmen fuglereservat 

Naturreservat på Svalbard
Verneområde oppretta i 1973
Kongsfjorden fuglereservat

Kongsfjorden fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar Mietholmen, Prins Heinrichøya, Lovénøyane og Eskjeret, heilt sørvest på Haakon VIIs Land på Spitsbergen på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai til 15. august er all ferdsel, inkludert ferdsel på sjøen og landing med luftfartøy, forboden i fuglereservatet.

Naturreservat på Svalbard
Verneområde oppretta i 1973
Kapp Linné fuglereservat

Kapp Linné fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar området vest for lina Randvika–søraustenden av Fyrstesjøen unntatt stasjonsområdet for Isfjord radio. Området ligg på Nordenskiöld Land på Spitsbergen på Svalbard.

Formålet med fredinga var å sikre eit viktig hekke- og opphaldsområde for fugl, spesielt ærfugl og gjæser.

Bakgrunnsstoff 
 Kart over Kapp Linné fuglereservat 

Naturreservat på Svalbard
Verneområde oppretta i 1973
Isøyane fuglereservat

Isøyane fuglereservat er eit fuglereservat oppretta ved forskrift av 1. juni 1973 i medhald av Svalbardlova.  Reservatet omfattar nordre Isøya og Isøykalven. Området ligg på sørvestsida av Wedel Jarlsberg Land på Spitsbergen på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart
Isøyane fuglereservat 

Naturreservat på Svalbard
Verneområde oppretta i 1973
Hermansenøya fuglereservat

Hermansenøya fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar Hermansenøya på vestsida av Oscar II Land på Spitsbergen på Svalbard.

Formålet med fredningen er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
Hermansenøya fuglereservat 

Naturreservat på Svalbard
Verneområde oppretta i 1973
Gåsøyane fuglereservat

Gåsøyane fuglereservat er eit fuglereservat oppretta ved forskrift av 1. juni 1973 i medhald av Svalbardlova. Reservatet omfattar Gåsøyane ved Bünsow Land ved Billefjorden på Spitsbergen på Svalbard.

Formålet med fredinga er å sikre eit viktig hekke- og opphaldsområde for fugl, spesielt ærfugl og gjæser. I tida 15. mai - 15. august er all ferdsel, inkludert ferdsel på sjøen og landing med luftfartøy, forbode i fuglereservatet.

Lenkje til kart 
Gåsøyane fuglereservat 

Naturreservat på Svalbard
Verneområde oppretta i 1973